මේ වන විටදී මගේ අත් ඔරලෝසුව දෙස බැලූ විට වේලාව 11.45 පමණ බව වැටහුනෙන් 12.00 පැයට පෙර සංඝයා වහන්සේලා හට දානය පිරිනැමිය යුතු බැවිනුත් මා ඉදිරියටම ගොස් රථ පෙළේ වේගය වැඩිකරගත යුතු යයි අදිටන් කර මා ඉදිරියෙන් ගමන් කළ හයිඒස් රථය වේගයෙන් පසුකොට ගතවූයේ සුළු මොහොතකි. කන් බීරි කරවන ශබ්දයකින් සතුරා විසින් බිම් බෝම්බය පුපුරවා හරින ලදී. ඒ සමගම වම් පසින් තිබූ කඳුවැටිය දෙසින් අප වෙත වෙඩි වරුසාවක් ද එල්ල වින. ජීප් රථය පාරෙන් ඉවතට ගෙන එහි ගිය අවිගත් සෙබළුන් ප‍්‍රතිප‍්‍රහාර එල්ල කරන ලදී. බිම් බෝම්බයෙන් අප පසුපසින් සුළු මොහොතකට පෙර ඉස්සර කළ හයිඒස් වෑන් රථය පාරෙන් ඉවතට විසිවී තිබිණ. බිම් බෝම්බයෙන් අහසට විසිවූ ගල්පර ආදිය වෂ_ාවක් මෙන් පතිත වීමට පටන් ගත් අතර ප‍්‍රදේශය වසාගත් දුඹුරු වර්ණ දුවිලි වළාව සුළඟ සමගින් ක‍්‍රමයෙන්. සතුරු වෙඩි හඬ ද නිහඬ විය. ක්‍ෂණයකින් මාත් මාගේ ආරක්‍ෂක සෙබළුන් දෙදෙනාත් අනතුරට පත්වූ රථය දෙසට ගියෙමු. එහි ගමන් ගත් කපිතාන් ඒකනායක කොඳු ඇට පෙළට හානි වීමෙන් එතැනම මියැදී ගියේය. තවත් එක් සෙබලෙක් ද, පොලිස් කොස්තාපල්වරයෙක් ද මියගොස් සිටි අතර එක් සෙබලෙක් පණ අදිමින් සිටියේය.. ඔහු අසලට ගිය මා ඔහුගේ අබලන්ව කැඞී ඇදවී තිබූ පුද්ගලික අවිය අතින් ගැනීමට උත්සාහ දැරුව ද ඔහු එම අවිය තවදුරටත් තදින්ම අල්ලා ගත්තේය. මා ඔහුගේ කනට කොඳුරා මා අණ දෙන නිලධාරි බවත් අවිය අතහරින ලෙසත් දැන්වූ විට ඔහු එසේ කළේය. එම සෙබළා වහාම රෝහල වෙත රැුගෙන යන ලද අතර ශල්‍යකර්මයකින් පසු දිවි ගලවා ගත්තේය.